Lav et referat af nedenstående tekst:

Tekst:
Det danske Hercules-transportfly, der er sendt af sted fra Aalborg, er torsdag aften landet sikkert i Malis hovedstad. Det oplyser oberst Søren Andersen fra Flyvertaktisk Kommando til Ritzau. Danmark har udsendt flyet i forbindelse med den franske militæraktion i Mali. - Jeg har talt med piloten, og flyet landede under helt stille og rolige forhold, siger Søren Andersen. Obersten oplyser, at Hercules-flyet i den første tid skal flyve materiel mellem Frankrig og Mali. - Senere forventer vi at flytte flyet til Tchad, men det er franskmændene, der afgør, hvornår det sker. Det er dem, der disponerer over flyet, siger Søren Andersen. Besætningen på et Hercules-transportfly består normalt af fire personer, men under missionen i Mali består besætningen af seks udsendte. I alt forventes det, at op mod 40 soldater udsendes i missionen. - De er alle specialister med meget stor erfaring fra udsendelse til blandt andet Afghanistan, uanset om det er piloter eller missionsplanlæggere, siger Søren Andersen. Hercules-flyet hører til daglig hjemme på Flyvestation Aalborg. Se videoen fra Forsvaret, hvor Hercules-flyet sendes af sted fra Aalborg.

Referat:
SE FLYET BLIVE SENDT AF STED: Flyet fra Aalborg landede torsdag aften sikkert i Malis hovedstad.